open-index/open-wikipedia-markdown huggingface dataset:
Miloš Gosiorovský

Prof. **Miloš Gosiorovský**, DrSc. (* 28. máj 1920, Vrútky  † 23. január 1978, Bratislava), bol významný slovenský marxistický historik a pedagóg, autor a spoluautor mnohých historických prác z dejín robotníctva a povojnového Slovenska.

## Rodina
* otec: Ján Gosiorovský
* matka: Anna Mária rod. Schmögnerová 

## Životopis
Vyučil sa za murára a sprvu pracoval ako príležitostný robotník. Po oslobodení pôsobil v straníckych a verejných funkciách, v roku 1949-1951 riaditeľ Ústavu Slovenského národného povstania v Banskej Bystrici, od 1953 prednášal históriu na Filozofickej fakulte UK v Bratislave (1951 univ. prof.).
Vedúci predstaviteľ a organizátor marxistickej historiografie na Slovensku i v ČSR, budovateľ jej inštitúcií. Zaoberal sa najmä problematikou robotníckeho hnutia, KSS a KSČ, komunistického odboja počas 2. svetovej vojny a národnostnými otázkami. Autor a spoluautor viacerých monografií, početných štúdií publikovaných v československých i zahraničných periodikách, prednášal v bývalom Sovietskom zväze i v ďalších socialistických krajinách, účastník svetových kongresov (Štokholm, Viedeň, Moskva a i.). Priamy účastník protifašistického odboja a SNP (krycie meno Vlado). Nositeľ viacerých vyznamenaní.

V rokoch 1966-1970 bol predsedom obnovenej Slovenskej historickej spoločnosti.

## Ocenenie
* 1952 - štátna cena
* 1972 - cena SAV
* 1961 - bronzová medaila M.V.Lomonosova, strieborná medaila UK

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí historici
Kategória:Slovenskí pedagógovia
Kategória:Slovenskí univerzitní profesori
Kategória:Osobnosti z Vrútok
Centrálny masív

**Centrálny masív** môže byť:
* pohorie vo Francúzsku Centrálny masív (Francúzsko)
* pohorie v Maroku, pozri Centrálny masív (Maroko)
Vladimír Sýkora (dramatik)

JUDr. **Vladimír Sýkora** (pseudonymy **Juraj Valach**, **Peter Zvon**) (* 9. január 1913, Chrudim – † 19. október 1942, Bratislava) bol významný slovenský dramatik, divadelný kritik a režisér.

## Životopis
Narodil sa v rodine štátneho úradníka. Vyrastal na Slovensku, kam po vzniku Česko-Slovenska prišiel jeho otec Čeněk Sýkora. Ľudovú školu absolvoval v Bratislave a gymnázium pre problémy s prospechom dokončil v Zlatých Moravciach v roku 1932. Po ukončení gymnázia začal študovať právo v Prahe, no po zatvorení českých vysokých škôl štúdium dokončil v Bratislave. Po ukončení vysokej školy sa zamestnal ako právnik vo Všeobecnej úverovej banke, neskôr pracoval v Tatrabanke ako vedúci jej právneho oddelenia. Zomrel na týfus vo veku 29 rokov.

## Tvorba
Od roku 1940 začal písať do časopisu Elán divadelné kritiky pod menom *Juraj Valach*. Svojimi kritikami a referátmi sa dostal medzi popredných slovenských divadelných kritikov. Jeho referáty vyšli aj knižne pod názvom *Divadelné články a kritiky*. V tom istom roku ako *Peter Zvon* tiež napísal svoju prvú divadelnú hru, ktorú nazval *Tanec nad plačom*. Bola to jemná komédia, v ktorej autor podal konfrontáciu starého a nového sveta, priblíženú aj tým, že sa v texte strieda próza - nová doba, s veršami – stará doba. Hra je kritikou vtedajšej spoločnosti – kultúry, politiky i spoločenského života. Jeho druhá divadelná hra *Vzdálená země* je komédiou, ktorej dej sa odohráva počas druhej svetovej vojny na opustenom ostrove. Aj v tejto hre sa strieda próza s veršom. Rok 1940 bol pre neho významný aj tým, že si v tomto roku vzal za manželku herečku Činohry SND Oľgu Kadancovú.

## Dielo
*1940 - *Tanec nad plačom*, komédia
*1945 - *Vzdálená země*, komédia
*1948 - *Divadelné články a kritiky*, výber referátov a kritík

## Externé odkazy
* Plné texty diel V. Sýkoru

Kategória:Slovenskí dramatici
Kategória:Slovenskí divadelní kritici
Outsourcing

Ako **outsourcing** sa v ekonómii označuje odovzdanie vnútropodnikových aktivít zvyčajne nesúvisiacich s hlavnou činnosťou podniku na externý subjekt (ako napríklad subdodávateľa). Outsourcing je teda špeciálna forma externého obstarávania predtým interne vykonávaných výkonov, pričom je zmluvne stanovená dĺžka a predmet výkonu. Týmto sa outsourcing líši od ostatných „partnerstiev“.

## Pojem

*Outsourcing* je umelo vytvorené slovo z anglických slov *out* (von) a *source* (zdroj). Outsourcing je teda koncepcia, ktorá sa zakladá na odbere zdrojov z oblasti mimo podniku. Jednotlivé podnikové procesy vykonáva externý poskytovateľ služieb alebo výrobca.

Outsourcing je rozšírený napríklad vo výrobnom priemysle, kde sa výroba presunie na zmluvného výrobcu. 
	
Pojem outsourcing najčastejšie aplikuje na IT infraštruktúru alebo na procesy náročné na IT, lebo sa stal známym v 80. rokoch v súvislosti s veľkými IT-ousourcingovými zmluvami od General Motors a Eastman Kodak. Outsourcing sa rozšíril z oblasti IT do takmer všetkých podnikových procesov, od výskumu, cez výrobu, účtovníctvo až po ľudské zdroje. 

Kategória:Podniková ekonomika
Komunistická strana Slovenska – 91

**Komunistická strana Slovenska – 91** (skratka **KSS ’91**) bola marxistická komunistická politická strana, ktorá pôsobila na Slovensku krátke obdobie v rokoch 1991–1992.

Vznik KSS ’91 bol reakciou skupiny ortodoxných komunistov na transformáciu pôvodnej Komunistickej strany Slovenska na nemarxistickú ľavicovú stranu, ktorá prebiehala po nežnej revolúcii. Táto transformácia sa začala v októbri 1990, keď bola na zjazde KSS schválená zmenu názvu strany na Komunistická strana Slovenska - Strana demokratickej ľavice a dovŕšená 26. januára 1991, keď ústredný výbor schválil vypustenie prvej časti názvu a KSS tým bola definitívne premenovaná na Stranu demokratickej ľavice.

Časť komunistov, ktorá s týmto vývojom v strane nesúhlasila, založila stranu KSS ’91, ktorá bola 6. marca 1991 zaregistrovaná na ministerstve vnútra. V prípravnom výbore boli súdruhovia Nociar, Priadka, Mařík, Hering, Nemček, Trebuľa, Lehoczký a Feješ. Ustanovujúci zjazd strany sa uskutočnil 29.–30. júna 1991 vo Zvolene, na ktorom bol za predsedu strany zvolený Július Feješ. 

Ďalšia časť komunistov nespokojných s vývojom situácie v KSS vytvorila približne v rovnakom čase stranu Zväz komunistov Slovenska (ZKS).

28. augusta 1992 sa vo Zvolene konal II. zjazd KSS ’91. O deň neskôr, 29. augusta 1992, sa v Banskej Bystrici uskutočnil zjednocujúci zjazd, na ktorom sa KSS ’91 a ZKS zlúčili a vytvorili stranu s pôvodným názvom Komunistická strana Slovenska. Za predsedu KSS bol zvolený Vladimír Ďaďo. 

Články o politikoch súčasnej Slovenskej národnej strany sú uvedené v kategórii Politici KSS ’91.

## Referencie


Kategória:Zaniknuté politické strany na Slovensku
Kategória:Komunizmus na Slovensku
Presbyterianizmus

náhled| upright=1.0|Horiaci ker je symbolom mnohých presbyteriánskych cirkví.

**Presbyterianizmus** je forma cirkevného zriadenia, v ktorej veriacimi zvolená rada starších spravuje cirkevné zbory a spoločenstvá. Z hľadiska učenia presbyterianizmus vychádza z kalvinizmu. Príkladom je Škótska presbyteriánska cirkev alebo Presbyteriánska cirkev v USA.

## Referencie

## Pozri aj
* John Knox

## Iné projekty

## Externé odkazy
* Presbyterian Church USA


Kategória:Protestantské cirkvi
Prstence Jupitera

right|thumb|Prstence Jupitera
**Prstence Jupitera** sú veľmi slabé prstence okolo planéty Jupiter, ktorých existenciu potvrdili údaje zo sond Voyager. Ich existenciu naznačovali už údaje sondy Pioneer 10 a 11. Prstence Jupitera sú najmenej výrazné spomedzi prstencov všetkých joviálnych planét a preto sú najhoršie pozorovateľné. 

Hlavný prstenec je od Jupitera vzdialený 1,8 jeho priemeru a má šírku . Vo vnútri hlavného prstenca je jemnejší halový prstenec siahajúci až k planéte. V jeho vnútri obiehajú najbližšie Jupiterove mesiace Metis a Adrastea, ktoré môžu byť zdrojom jemných prachových častíc, z ktorých je prstenec zložený. Z vonkajšej strany obklopuje hlavný prstenec veľmi široký, jemný a priesvitný "pavučinový prstenec".

Toto je zoznam prstencov planéty Jupiter.

Jupiter
Kategória:Jupiter

Kategória:Astronomické objekty objavené v roku 1979
Prstence Neptúna

right|thumb|Prstence Neptúna

prstence Neptúna sú zoskupenia drobných čiastočiek obiehajúci okolo Neptúna v tvare disku. Tieto prstence sú známe tým že nie sú sústavné ako to je pri iných planétach. Sú rozdelené do oblúkov. Tieto oblúky ako aj prstence boli nazvané podľa objaviteľov a spoluobjaviteľov planéty Neptún

Toto je zoznam prstencov planéty Neptún.

Neptún
Kategória:Neptún
Kategória:Astronomické objekty objavené v roku 1989
Zoznam jazier vo Švédsku

Prehľad prírodných **[[jazero|jazier]] vo [[Švédsko|Švédsku]]** s rozlohou nad  (bez švédskych priehrad).

Zoradené podľa rozlohy (v prípade jej premenlivosti je v tabuľke uvedená maximálna hodnota).

## Pozri aj
* Priehrady vo Švédsku


Svedsko
Zoznam jazier v Rakúsku

## Rozdelené podľa jednotlivých spolkových krajín
* Burgenland - Neziderské jazero, Lange Lacke (), Neufelder See (), Zicksee ()
* Dolné Rakúsko - Lunzer See (), Erlaufsee ()
* Horné Rakúsko - Attersee, Traunské jazero, Mondsee, Hallstätter See, Wolfgangsee, Irrsee (), Almsee (), Vorderer Gosausee (), Pichlinger See (), Großer Ödsee (), Gleinkersee ()
* Salzbursko - Wolfgangsee, Wallersee (), Obertrumer See (), Zeller See (), Mattsee (), Fuschlsee (), Grabensee ()
* Štajersko - Grundlsee (), Altausseer See (), Toplitzsee (), Leopoldsteinersee ()
* Korutánsko - Wörthersee, Millstätter See, Ossiacher See, Weißensee (), Keutschacher See (), Faakersee (), Klopeiner See (), Längsee (), Afritzer See ()
* Tirolsko - Achensee (), Plansee (), Heiterwanger See (), Hintersteiner See (), Hechtsee ()
* Vorarlbersko - Bodamské jazero

## Rozdelené podľa rozlohy

Poznámka: plocha Bodamského jazera je tu uvedená ako celková plocha, teda rozloha na území Nemecka, Rakúska a Švajčiarska.


Rakúsko
Jazerá
Zoznam jazier vo Fínsku

Prehľad prírodných **[[jazero|jazier]] vo [[Fínsko|Fínsku]]** s rozlohou nad  (bez fínskych priehrad).

Zoradené sú podľa rozlohy¹. Hodnoty sú zaokrúhlené na celé čísla. Jazerá Saimaa a Kallavesi sú započítané, vrátane prirodzene pripojených jazier.

## Poznámky
* ¹podľa 1, bez priehrad (Lokka).
* ²Veľká Saimaa sa skladá zo *Saimaa* , *Pihlajavesi* , *Orivesi* , *Haukivesi* , *Puruvesi* , *Pyhäselkä*  a ďalších menších.
* ³Veľké Kallavesi sa skladá z *Kallavesi* , *Suvasvesi*  a ďalších menších.

## Pozri aj
* fínske priehrady

## Externé odkazy
* Fínske jazerá väčšie ako 40 km²
* Počty ostrovov na najväčších fínskych jazerách


Finsko
Zoznam jazier v Taliansku

Prehľad prírodných **[[jazero|jazier]] v [[Taliansko|Taliansku]]** s rozlohou nad  (bez talianskych priehrad).

## Pozri aj
* Priehrady v Taliansku

## Externé odkazy
* Talianske jazerá – tal., angl.


Taliansko
Zoznam jazier v Kazachstane

Prehľad prírodných **[[jazero|jazier]] v [[Kazachstan]]e** s rozlohou nad  (bez kazašských priehrad).

Zoradené podľa rozlohy.

## Poznámky
¹ *Aralské jezero* sa neustále zmenšuje a v súčasnej dobe je rozdelené na niekoľko častí

² rozloha Buchtamirskej priehrady, ktorej súčasťou sa stalo jazero *Zajsan* (vlastné jazero *Zajsan* malo rozlohu )

³ počas väčšiny roka je *Šalkarteniz* soľnou panvou

## Pozri aj
* Priehrady v Kazachstane

* Zoznam
Kazachstan
Zoznam jazier v Nórsku

**Nórskych jazier** je značné množstvo a väčšina je ľadovcového pôvodu. Dolu je uvedený prehľad prírodných jazier Nórska s&nbsp;rozlohou nad  (bez nórskych priehrad).

## Podľa rozlohy

## Podľa hĺbky

## Podľa objemu

## Pozri aj
* Priehrady v Nórsku


Nórsko
Amedeo Modigliani

**Amedeo Clemente Modigliani** (* 12. júl 1884, Livorno, Taliansko – † 24. január 1920, Paríž, Francúzsko) bol taliansky maliar a sochár židovského pôvodu. Bol príslušníkom *Parížskej školy*.

Modigliani mal osobitý umelecký rukopis, čiastočne bol ovplyvnený africkým sochárstvom, Cézannom a kubizmom.

Bol drogovo závislý, alkoholik, zomrel na tuberkulózu pľúc vo veku 35 rokov. V deň jeho pohrebu, 26. januára spáchala jeho snúbenica Jeanne Hébuternová samovraždu. Mali spolu jedno dieťa, dcéru Jeanne Modigliani (1918-1984).
 
## Literatúra
* *Tragická paleta*, Clemente Fusero, Slovenský spisovateľ, Bratislava, 1964

## Galéria
*Kliknite na obrázok pre jeho zväčšenie.*

Obrázok:Amedeo Modigliani 060.jpg|Sediaci akt, okolo 1912
Obrázok:Amedeo Modigliani 063.jpg|Sediaci akt, 1917
Obrázok:Amedeo Modigliani 015.jpg|Ležiaci akt, 1917
Obrázok:Porträt der Jeanne Hébuterne, Amedeo Modigliani.jpg|Portrét Jeanne Hébuternovej, 1918
Obrázok:Amedeo Modigliani 007.jpg|Elvíra s bielym golierom, 1918
Obrázok:Amedeo Modigliani 017.jpg|Dievčatko v modrom, 1918
Obrázok:Amedeo Modigliani - Gypsy Woman with Baby (1919).jpg|Cigánka s dieťaťom, 1919
Obrázok:Amedeo Modigliani 043.jpg|Portrét Leopolda Zborowského, 1919


## Iné projekty

## Externé odkazy
* Archives Légalés ''Amedeo Modigliani'' 

Kategória:Talianski maliari
Kategória:Osobnosti pochované na Père-Lachaise
Kategória:Úmrtia na tuberkulózu
Zväz komunistov Slovenska

**Zväz komunistov Slovenska** (skratka **ZKS**) bola marxistická komunistická politická strana, ktorá pôsobila na Slovensku krátke obdobie v rokoch 1991–1992.

Vznik ZKS bol reakciou skupiny ortodoxných komunistov na transformáciu pôvodnej Komunistickej strany Slovenska na nemarxistickú ľavicovú stranu, ktorá prebiehala po nežnej revolúcii. Táto transformácia sa začala v októbri 1990, keď bola na zjazde KSS schválená zmenu názvu strany na Komunistická strana Slovenska - Strana demokratickej ľavice a dovŕšená 26. januára 1991, keď ústredný výbor schválil vypustenie prvej časti názvu a KSS tým bola definitívne premenovaná na Stranu demokratickej ľavice.

Časť komunistov, ktorá s týmto vývojom v strane nesúhlasila, založila stranu ZKS, ktorá bola 19. marca 1991 zaregistrovaná na ministerstve vnútra. Ustanovujúci zjazd strany sa uskutočnil 18. januára 1992 v Bratislave, na ktorom bol za predsedu strany zvolený Juraj Janošovský.

Ďalšia časť komunistov nespokojných s vývojom situácie v KSS vytvorila približne v rovnakom čase stranu Komunistická strana Slovenska – 91 (KSS '91).

29. augusta 1992 sa v Banskej Bystrici uskutočnil zjednocujúci zjazd, na ktorom sa KSS '91 a ZKS zlúčili a vytvorili stranu s pôvodným názvom Komunistická strana Slovenska. Za predsedu KSS bol zvolený Vladimír Ďaďo. 


Kategória:Zaniknuté politické strany na Slovensku
Babylonská astronómia

[thumb|[Babylonský boh Marduk, spájaný s planétou Jupiter]]
**[[Babylónia|Babylončania]]** boli skvelými **[[astronóm]]ami**. Ich poznatky prevzali všetky národy, ktoré sa zaujímali o prírodné vedy, z ich blízkeho ale aj vzdialenejšieho okolia. Väčšina babylonských astronomických textov bola napísaná v rokoch 650-50 pred Kr. Boli vryté do hlinených tabuliek a nazývajú sa astronomické diáre (alebo záznamy). Takýto typický záznam začína údajom o dĺžke predchádzajúceho mesiaca dlhého 29 alebo 30 dní, potom sa spomína čas medzi západom Slnka a západom Mesiaca v prvý deň po nove, ďalej čas medzi západom Mesiaca a východom Slnka, a medzi východom Mesiaca a západom Slnka, keď je spln. Zaznamenaný je aj interval medzi východom posledného viditeľného kosáčika a východom Slnka na konci mesiaca. Babylončania rovnako zaznamenávali významné body v obehoch planét, ich polohu (aj polohu Mesiaca) vzhľadom ku hviezdam, zatmenia Slnka a Mesiaca (prvý záznam o zatmení Mesiaca pochádza z 19. marca 721 pred Kr.), východy a západy Síria, dátumy slnovratov a rovnodenností, záznamy o počasí (ako napr. dúhy, povodne, atď.), rôzne významné udalosti (požiare, lúpeže, výboje), dokonca zaznamenávali aj hladinu rieky v Babylone. Pri orientovaní sa na oblohe používali 34 hviezd.

Na presné pozorovania používali niektoré astronomické prístroje ako napr. gnómon (tyč, ktorá vrhá tieň), vodné hodiny a astroláb, ktorý však vyzeral inak ako stredoveký. Napriek tomu je o ich prístrojoch málo známeho. 

Babylončania prevzali kalendár od Sumerov. No v neskoršej dobe asi okolo roku 1000 pred Kr. vkladali mesiace podľa 8-ročného cyklu, vtedy vkladali 3 priestupné mesiace. Metonický cyklus sa v babylonskom kalendári (19 rokov a 7 mesiacov navyše, čiže 235 mesiacov) sa používal za vlády Chaldejských kráľov v 612-539 pred Kr. Bol zosynchronizovaný s heliakálnym východom Síria. Tiež sa stávalo, že kráľ vyhlásil kedy sa môžu vkladať mesiace. Babylonský nový rok nezačínal v zime, ale na deň jarnej alebo jesennej rovnodennosti. Volal sa Akitu. Záznamy zo starobabylonského obdobia hovoria, že najskôr sa začínal na jeseň, a až neskôr sa začínal na jar.

V starovekom Babylone hrali bohovia veľkú úlohu. Babylončania verili, že bohovia dokážu meniť deň na noc, zimu na jar, dokážu rozvodniť rieku, dokážu hýbať časom a priestorom, teda celým svetom. V staroveku sa často spájali s planétami a nielen s nimi. Slnko nazývali bohom Šamašom. Ľuďom dal zákon, ktorý spísal a zaviedol Chammurapi do bežného používania. Jupiter bol bohom Mardukom, kráľom bohov. Bohyni plodnosti a lásky Ištar bola priradená planéta Venuša. Merkúr sa nazýval Nebo a vďaka svojej rýchlosti pri obehu okolo Slnka bol považovaný za posla bohov. Mars bol vďaka svojej červenej farbe spájaný s krvou a vojnou. Babylončania ho volali Nergal. A planétu Saturn, boha roľníctva nazývali Ninib. Mesiac sa volal Sin a Zem bola bohyňou Aruru. Babylončania zaviedli aj zvieratníkový systém 12 súhvezdí, cez ktoré prechádza Slnko a pomenovali niekoľko hviezd, ktorých mená sa zachovali dodnes (Nunki - Sigma Sgr, Sargas - Theta Sco).

Kategória:Dejiny astronómie
Kategória:Babylonia
Kategória:Astronómia v staroveku
Sústava súdov Slovenskej republiky

**Sústava súdov Slovenskej republiky** je v zmysle ustanovení čl. 143 Ústavy Slovenskej republiky a § 5 zákona č. 757/2004 Z. z. z o súdoch tvorená okresnými (mestskými) súdmi, Špecializovaným trestným súdom, správnymi súdmi, krajskými súdmi, Najvyšším súdom Slovenskej republiky a Najvyšším správnym súdom Slovenskej republiky. 

Ústavný súd Slovenskej republiky stojí mimo tejto sústavy súdov.

## Súdy všeobecného súdnictva
### Najvyšší súd
* Najvyšší súd Slovenskej republiky, so sídlom v Bratislave

### Krajské súdy
* Krajský súd v Banskej Bystrici
* Krajský súd v Bratislave
* Krajský súd v Košiciach
* Krajský súd v Nitre
* Krajský súd v Prešove
* Krajský súd v Trenčíne
* Krajský súd v Trnave
* Krajský súd v Žiline

### Špecializovaný trestný súd
[náhľad|Pobočka Špecializovaného trestného súdu v [Banská Bystrica|Banskej Bystrici na Skuteckého 10]]
* Špecializovaný trestný súd, so sídlom v Pezinku
** pobočka v Banskej Bystrici

### Okresné súdy
* Okresný súd Banská Bystrica
* Okresný súd Bardejov
* Mestský súd Bratislava I
* Mestský súd Bratislava II
* Mestský súd Bratislava III
* Mestský súd Bratislava IV
* Okresný súd Dunajská Streda
* Okresný súd Galanta
* Okresný súd Humenné
* Okresný súd Komárno
* Mestský súd Košice
* Okresný súd Levice
* Okresný súd Liptovský Mikuláš
* Okresný súd Lučenec
* Okresný súd Malacky
* Okresný súd Martin
* Okresný súd Michalovce
* Okresný súd Námestovo
* Okresný súd Nitra
* Okresný súd Nové Zámky
* Okresný súd Pezinok
* Okresný súd Poprad
* Okresný súd Prešov
* Okresný súd Prievidza
* Okresný súd Rimavská Sobota
* Okresný súd Rožňava
* Okresný súd Senica
* Okresný súd Spišská Nová Ves
* Okresný súd Stará Ľubovňa
* Okresný súd Trebišov
* Okresný súd Trenčín
* Okresný súd Trnava
* Okresný súd Vranov nad Topľou
* Okresný súd Zvolen
* Okresný súd Žiar nad Hronom
* Okresný súd Žilina

## Súdy správneho súdnictva
* Najvyšší správny súd Slovenskej republiky, so sídlom v Bratislave
* Správny súd v Bratislave
* Správny súd v Banskej Bystrici
* Správny súd v Košiciach

## História
Špecializovaný trestný súd nahradil Špeciálny súd, ktorý bol nálezom Ústavného súdu Slovenskej republiky sp. zn. PL. ÚS 17/08 z 20. mája 2009 uznaný za protiústavný pre jeho špecifické postavenie k súdnej moci.

Vojenské súdy boli uplynutím dňa 31. marca 2009 zrušené, pričom ich pôsobnosť prešla na okresné súdy.


Kategória:Súdnictvo
Július Feješ

**Július Feješ** je slovenský komunistický politik.

Július Feješ patril medzi tých nespokojných členov prednovembrovej Komunistickej strany Slovenska (KSS), ktorí nesúhlasili s jej transformáciou na Stranu demokratickej ľavice a založili v roku 1991 novú marxistickú komunistickú stranu Komunistická strana Slovenska – 91 (KSS ’91). Na ustanovujúcom zjazde strany 29.30. júna 1991 vo Zvolene bol zvolený za jej predsedu. Pôsobil v tejto funkcii do 29. augusta 1992, keď sa v Banskej Bystrici uskutočnil zjednocujúci zjazd, na ktorom sa KSS ’91 zlúčila so Zväzom komunistov Slovenska a vytvorili stranu s pôvodným názvom Komunistická strana Slovenska.  

Július Feješ je predsedom okresného výboru KSS v Detve a patrí ku kritikom vedenia strany. Je hovorcom skupiny *Komunisti za demokratizáciu straníckeho života*, ktorí sa snažia o zmenu vedenia strany.

Feješ, Július
Feješ, Július
Július Maurer

**Július Maurer** (* 19. jún 1896, Krompachy† 24. máj 1961, Praha) bol slovenský politik za Komunistickú stranu Slovenska a minister vlády Československa.

## Biografia
V mladosti pracoval ako robotník v železiarňach v Krompachoch, Budapešti a v Győri. Pôvodne bol od roku 1915 členom Slovenskej sociálnodemokratickej strany Uhorska. Po roku 1918 patril medzi príslušníkov ľavicového krídla Československej sociálnodemokratickej strany robotníckej a v roku 1921 patril medzi zakladateľov Komunistickej strany Československa na Slovensku, kde sa stal tajomníkom v Spišskej Novej Vsi a neskôr tajomníkom KSČ v Košiciach.

Od roku 1926 žil dlhšiu dobu v Sovietskom zväze, kde pracoval ako robotník, neskôr ako zamestnanec Ľudového komisariátu pre financie. Študoval národohospodárske plánovanie na moskovskej akadémii. Krátko potom pôsobil ako vedúci plánovacieho oddelenia národohospodárskych predmetov na Leninovej škole v Moskve. Bol tiež pracovníkom Ľudového komisariátu priemyslu stavebných hmôt v Smolensku. Počas vojny v rokoch 1944 – 1945 pôsobil ako politický pracovník v Červenej armáde, v štábe 4. ukrajinského frontu.

Politicky sa po roku 1945 angažoval v Československu. V rokoch 1945 – 1946 bol poslancom Dočasného Národného zhromaždenia za KSS. V parlamente zotrval do parlamentných volieb v roku 1946. IX. zjazd KSČ v roku 1949 ho zvolil náhradníkom ÚV KSČ. Členom ÚV KSČ ho potom zvolila celoštátna konferencia KSČ v roku 1952.

Bol tajomníkom oblastného výboru KSČ. Od augusta 1952 do januára 1953 bol ministrom ťažkého strojárenstva vo vláde Antonína Zápotockého. Od januára 1953 potom ministrom bez portfólia v tej istej vláde a v prvej i druhej vláde Viliama Širokého. Slúžil tiež ako československý delegát pri RVHP. Bol mu dva krát udelený Rad republiky.

## Zdroj

Kategória:Slovenskí politici
Kategória:Česko-slovenskí ministri bez kresla
Kategória:Česko-slovenskí ministri ťažkého strojárenstva 
Kategória:Poslanci česko-slovenského Národného zhromaždenia
Kategória:Politici ČSSD
Kategória:Politici KSČ
Kategória:Politici KSS
Kategória:Členovia Ústredného výboru Komunistickej strany Česko-Slovenska
Kategória:Osobnosti česko-slovenského protifašistického odboja
Kategória:Nositelia Radu republiky
Kategória:Slovenskí emigranti a exulanti
Kategória:Osobnosti z Krompách
Rydbergova konštanta

**Rydbergova konštanta**, pomenovaná po fyzikovi Johannesovi Rydbergovi, je fyzikálna konštanta objavená pri meraní optického spektra vodíka a postavená na výsledkoch Andersa Ångströma a Johanna Balmera. Každý chemický prvok má svoju vlastnú Rydbergovu konštantu odvodenú z „nekonečnej“ Rydbergovej konštanty.

„Nekonečná“ Rydbergova konštanta je

:R_\infty = 1.0973731568525(73) \cdot 10^7 \,\mathrm{m}^{-1}

Kategória:Fyzikálne konštanty
Kategória:Eponymické termíny vo fyzike
Martin Morháč

**Martin Morháč** (* 3. marec 1902, Breznička – † 22. október 1955, Horné Orešany) bol slovenský obchodník, politik a verejný činiteľ.

Obchodník so stavebným materiálom v Brezničke,
politik a verejný činiteľ. V r. 1939 jeden
z organizátorov obrany hraníc na južnom Slovensku proti
horthyovcom. 

Poslanec slovenského snemu v r. 1939- 43.

Súbor:Martin Morháč.JPG|Martin Morháč


Kategória:Narodenia v 1902
Kategória:Úmrtia v 1955
Kategória:Slovenskí politici
Kategória:Politici HSĽS
Kategória:Poslanci Snemu Slovenskej republiky
Kategória:Slovenskí obchodníci
Kategória:Narodenia 3. marca
Kategória:Úmrtia 22. októbra
Kategória:Osobnosti z Brezničky (okres Poltár)
Prstence Urána

vpravo|náhľad|Časť prstencov Urána vo falošných farbách
**Prstence Urána** sú sústava častíc, ktoré obiehajú planétu Urán.

Prvé prstence objavil tím astronómov v Kuiperovom observatóriu v Airborne (*Kuiper Airborne Observatory*) v zložení James L. Elliot, Edward W. Dunham a Douglas J. Mink v podstate náhodou pri zákryte hviezdy Uránom v marci 1977. Objav potvrdila sonda Voyager 2 v roku 1986.

Hubblov vesmírny ďalekohľad spozoroval v auguste 2003 ďalšie slabé prachové prstence Urána. V rokoch 2007 – 2008 objavili pozemné teleskopy a Hubblov ďalekohľad ďalšie prstence.

Predpokladá sa, že prstence Urána sú relatívne mladé, ich vek nepresahuje 600 miliónov rokov. Vznikli pravdepodobne kolíziami menších mesiacov, ktoré kedysi obiehali okolo planéty. Po zrážke sa mesiace mohli rozpadnúť na mnoho menších častíc, ktoré do súčasnosti pretrvali ako úzke a opticky husté prstence. 

## Zoznam prstencov
Toto je zoznam prstencov planéty Urán.

## Referencie


## Iné projekty

Urán
Kategória:Urán
Kategória:Astronomické objekty objavené v roku 1977
Vladimír Moravčík (1908)

**Vladimír Moravčík** (* 27. júl 1908, Likavka – † 28. november 1980, Bratislava) bol slovenský verejný činiteľ, novinár a úradník.

Kategória:Narodenia v 1908
Kategória:Úmrtia v 1980
Kategória:Slovenskí politici
Kategória:Politici HSĽS
Kategória:Poslanci Snemu Slovenskej republiky
Kategória:Osobnosti z Likavky
Kategória:Slovenskí novinári
Kategória:Narodenia 27. júla
Kategória:Úmrtia 28. novembra
Pavol Opluštil

MVDr. **Pavol Opluštil** (* 27. november 1895, Dlhá – † 15. február 1978, Trnava) bol slovenský veterinár a politik, podpredseda Slovenského snemu a zároveň predseda jeho Senátu. 

Ešte pred vznikom Slovenského štátu bol vymenovaný za predsedu bratislavskej mestskej a župnej organizácie HSĽS. V roku 1939 založil a stal sa prvým predsedom Zverolekárskej komory na Slovensku. Od 6. októbra 1939 bol veliteľom Hlinkovej gardy pre bratislavskú oblasť. V septembri 1944 sa stal generálnym tajomníkom HSĽS. 

18. októbra 1947 ho Národný súd odsúdil na osem rokov väzenia. V roku 1953 bol prepustený, pôsobil ako veterinár v Trnave, Gelnici a Bardejove.

## Referencie

## Externé odkazy
* Záznam o narodení a krste v matrike rímskokatolíckej farnosti obce Košolná (poradové číslo 34)

Kategória:Slovenskí politici
Kategória:Politici HSĽS
Kategória:Poslanci Snemu Slovenskej republiky
Kategória:Slovenskí veterinári
Kategória:Osobnosti z Dlhej
Ján Petrovič

**Ján Petrovič** (* 17. jún 1893, Viničné – † 16. máj 1962, Ilava) bol slovenský spisovateľ, politik a verejný činiteľ.
* Otec: Ján Petrovič
* Matka: Anna rod. Kilšová

## Externé odkazy
* Záznam o narodení a krste v matrike riadok 18 - Viničné

Kategória:Narodenia v 1893
Kategória:Úmrtia v 1962
Kategória:Slovenskí politici
Kategória:Politici HSĽS
Kategória:Poslanci Snemu Slovenskej republiky
Kategória:Slovenskí spisovatelia
Kategória:Narodenia 17. júna
Kategória:Úmrtia 16. mája
Kategória:Osobnosti z Viničného
Vojtech Plechlo

**Vojtech Štefan Plechlo** (* 20. december 1876, Trnava – † 17. február 1958 Trnava) bol slovenský politik a  verejný činiteľ, poslanec Slovenského snemu a rímskokatolícky kňaz.
* Otec: Ján Plechlo
* Matka: Katarína Masarovič

Gymnaziálne štúdia absolvoval v Trnave a teologické v seminári v Ostrihome. Za kňaza bol vysvätený v Ostrihome 27. júna 1899. V roku 1904 sa stal farárom v Dolnom Dubovom a pôsobil tu až do roku 1945.

V rokoch 19241942 bol okresným predsedom Hlinkovej Slovenskej ľudovej strany v Trnave. V roku 1938 sa stal poslancom Slovenského snemu. Svojho poslaneckého mandátu sa vzdal v prvej polovici roku 1943. 

Po druhej svetovej vojne bol v roku 1946 odsúdený na 8 rokov väzenia. Po prepustení z väzenia v roku 1954 žil v Trnave, kde 17. februára 1958 zomrel. Pochovaný bol v Dolnom Dubovom. 

## Referencie

## Externé odkazy
* Záznam o narodení a krste v matrike riadok 369 - Trnava

Kategória:Politici HSĽS
Kategória:Poslanci Snemu Slovenskej republiky
Kategória:Slovenskí rímskokatolícki kňazi
Kategória:Osobnosti z Trnavy
Kategória:Slovenskí politici
Rohozná (prítok Hrona)

**Rohozná** je riečka na strednom Slovensku, v okrese Brezno. Je ľavostranným prítokom Hrona, má dĺžku  a je tokom III. rádu. 

## Priebeh toku
Pramení vo Veporských vrchoch v masíve Fabovej hole () v nadmorskej výške cca  Tečie juhozápadným smerom, vytvára dolinu Kopačno, na konci ktorej sa stáča na západ. Zľava priberá Svetlú a mení smer toku na severozápad. Preteká obcou Pohronská Polhora, tu priberá potok Lipianka sprava a vstupuje do Horehronského podolia, do podcelku Breznianska kotlina. Ďalej tečie cez Michalovú, v obci priberá z pravej strany Lieskový potok, následne Michalkovský potok sprava, Chmeľúsku a Zubákovú zľava a Zadný Hliník sprava. Preteká osadou Rohozná (súčasť mesta Brezno) a pri Zadných Halnách sa v nadmorskej výške cca  vlieva do Hrona.

## Referencie

Kategória:Rieky na Slovensku
Kategória:Povodie Hrona
Kategória:Vodné toky v okrese Brezno
Uh

::*O rovnomennej župe pozri [[Užská župa]]*.

**Uh** (, ) je rieka na východnom Slovensku a Ukrajine, je to ľavostranný prítok Laborca. Má celkovú dĺžku , z toho iba  na území Slovenska.

Pramení na Ukrajine vo Východných Karpatoch. Na územie Slovenska vstupuje južne od obce Záhor (), tok sa ohýba a oblúkom obteká obec Pinkovce (). Tečie na západ cez Lekárovce a pri Bajanoch () sa stáča najprv na sever, priberá sprava vody kanála Veľké Revištia-Bežovce, a následne tečie opäť na západ. Preteká cez obec Vysoká nad Uhom, pri Pavlovciach nad Uhom tečie územím lužného lesa a tok sa napriamuje. Ďalej tečie juhozápadným smerom, sprava priberá Čiernu vodu a následne ústi do Laborca () južne od obce Stretavka (resp. východne od obce Drahňov).

Uh je na území Slovenska typicky nížinnou riekou, preteká Východoslovenskou rovinou. Ukladá mohutné pokrovy riečnych nánosov (Kapušianske pláňavy) a vytvára početné mŕtve ramená. V okolí Uhu sa pri obciach Pavlovce nad Uhom a Stretava ťaží zemný plyn.

## Referencie

## Iné projekty

Kategória:Rieky na Slovensku
Kategória:Rieky na Ukrajine
Kategória:Povodie Uhu
Kategória:Povodie Latorice
Kategória:Vodné toky na Východoslovenskej rovine
Kategória:Vodné toky v okrese Michalovce
Kategória:Vodné toky v okrese Sobrance
Kategória:Geografia Zakarpatskej oblasti
Okna (vodný tok)

**Okna** je riečka na východnom Slovensku v okresoch Sobrance a Michalovce, ľavostranný prítok Čiernej vody. Má dĺžku  a je tokom VIII. rádu.

Pramení pod Sninským kameňom () vo Vihorlatských vrchoch, v nadmorskej výške cca  Tečie na juh dlhou a zalesnenou dolinou, priberá zľava potok Lisaka, Čremošnú sprava, Barlohov a Havranec zľava a vstupuje do Podvihorlatskej pahorkatiny. Preteká obcou Remetské Hámre, kde sa tok rozdeľuje na dve ramená, zľava priberá Falašov potok a sprava Hámorský potok. Napája malú vodnú nádrž, preteká Vyšnou Rybnicou a pri Jasenove vstupuje na Východoslovenskú rovinu. Ďalej tečie cez obce Ruskovce a Nižná Rybnica, kde sa koryto Okny križuje s kanálom Veľké Revištia-Bežovce a stáča sa na juhozápad. Preteká poľnohospodárskou oblasťou s mnohými zavlažovacími kanálmi, pri Bunkovciach je to napr. Žiarovnický kanál. Potom tečie popri Blatných Remetoch a Blatnej Polianke, tu sa Okna opäť stáča viac na juh, priberá Sobranecký kanál a otáča sa západným smerom. Zľava ešte priberá Olšinský kanál () a Hrabovský kanál, tečie južným okrajom Senianskych rybníkov a pri obci Senné sa spája s Čiernou vodou.

## Fotogaléria

Národná prírodná rezervácia Morské oko - pohľad od východu, CHKO Vihorlat (02).jpg|Morské oko v zálive, do ktorého ústi Okna
Národná prírodná rezervácia Morské oko - prítok z východa, CHKO Vihorlat.jpg|Bezmenný prítok


## Referencie

## Iné projekty

Kategória:Rieky na Slovensku
Kategória:Povodie Uhu
Kategória:Vodné toky v okrese Michalovce
Kategória:Vodné toky v okrese Sobrance
Kategória:Vodné toky vo Vihorlatských vrchoch
Kategória:Vodné toky vo Východoslovenskej pahorkatine
Kategória:Vodné toky na Východoslovenskej rovine
Zoznam jazier na Slovensku

**Zoznam slovenských jazier** zahŕňa jazerá hradené, riečne, krasové. Z ľadovcových jazier sú uvedené len tie v Nízkych Tatrách, plesá Vysokých a Západných Tatier sú spracované v samostatných zoznamoch.
Abecedné poradie.
# Baňur
# Bezedné
# Blatné
# Čierny Feld
# Devínske jazero
# Izra
# Jazierko v Jazernici
# Jašteričie jazero
# Jezerské jazero
# Kotlík
# Ksenino jazierko
# Lúčanské jazierko
# Lukové pliesko
# Malá Izra
# Malé jazero
# Malé Morské oko
# Morské oko
# Opatovské jazierko
# Osturnianske jazero
# Puchmajerovej jazierko
# Smradľavé jazierko
# Tajba
# Veľké jazero
# Vrbické pleso
# Žakýlske pleso

## Pozri aj
* Zoznam plies vo Vysokých Tatrách
* Zoznam plies v Západných Tatrách

Jazerá

Slovensko
Maria Mitchellová

**Maria Mitchellová** (* 1. august 1818, Nantucket, USA – † 28. jún 1889, Lynn) bola americká astronómka.

## Iné projekty

Kategória:Astronómovia USA
Kategória:Objavitelia komét
Kategória:Ženy v astronómii
Kategória:Osobnosti z Massachusetts
Baňur

**Baňur** je drobné jazero v Levočských vrchoch v katastrálnom území obce Jakubany. Vzniklo zahradením doliny potoka zosuvom vo flyšovom pásme.

## Externé odkazy
* Popis jazierka 
* Poloha na turistickej mape

Kategória:Jazerá na Slovensku
Kategória:Okres Stará Ľubovňa
Blatné (jazero)

**Blatné** je malé jazierko vo Veľkej Fatre, v doline Blatná (bočná dolina Ľubochnianskej doliny) v nadmorskej výške  Vzniklo zahradením údolia potoka Blatná po mohutnom skalnom rútení. Jeho plocha kolíše od  do , maximálna hĺbka je . Jazero s okolím je chráneným územím od roku 1990 (PP Hradené jazero Blatné).

## Referencie

## Externé odkazy
* Poloha na turistickej mape

Kategória:Jazerá na Slovensku
Kategória:Národný park Veľká Fatra
Kategória:Ľubochňa
Kategória:Vodstvo v okrese Ružomberok
Malé jazerá

**Malé jazerá** je neveľká prírodná rezervácia (rozloha 7,06 ha) nachádzajúca sa v západnej časti ochranného pásma Pieninského národného parku, severozápadne od obce Osturňa vo výške 885 m n.m. Severným okrajom dosahuje štátnu hranicu s Poľskom.

Svoje pomenovania dostala podľa existencie niekoľkých nestálych jazierok, ktorých hĺbka nepresahuje jeden meter. Jazerá nemajú súvislú vodnú hladinu. Len východná časť jazernej panvy je prevažnú časť roka vyplnená vodou, západná časť má močaristý charakter. Jazerá nemajú povrchový odtok.

Podobne ako východne ležiaca prírodná rezervácia Veľké Osturnianske jazero vyskytujú sa tu prevažne rastlinné a živočíšne druhy viažúce sa na biotopy močaríásk a rašelinísk - ostrica oblastá (*Carex diandra*), všivec močiarny (*Pedicularis palustris*), vachta trojlistá (*Menyanthes trifoliata*) a v okolitých smrečinách soldanelka karpatská (*Soldanella carpatica*).

Prírodná rezervácia bola vyhlásená v roku 1984.

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

## Zdroje
* Ochranné pásmo PIENAP

Kategória:Prírodné rezervácie v Prešovskom kraji
Kategória:Pieninský národný park
Kategória:Chránené územia v okrese Kežmarok
Kategória:Spišská Magura
Kategória:Osturňa
Kategória:Vodstvo v okrese Kežmarok
Veľké osturnianske jazero

**Veľké osturnianske jazero** je prírodná rezervácia pomenovaná podľa rovnomenného jazera, nachádzajúca sa v západnej časti ochranného pásma Pieninského národného parku, severozápadne od obce Osturňa. Severné ohraničenie rezervácie, rozkladajúcej sa na ploche 48,81 ha, tvorí nevýrazný pohraničný hrebeň Spišskej Magury (hranica s Poľskom).

Dominantnou prírodnou pamätihodnosťou je Veľké osturnianske jazero (), ktoré je s rozlohou 0,25 ha najväčším z troch jazier, nachádzajúcich sa v tejto oblasti. V minulosti vodná plocha jazera dosahovala väčších rozmerov; o niekdajšej veľkosti svedčí močaristé okolie. Jazero vzniklo nahromadením krýh, ktoré sa zosúvali z hraničného chrbta () južným smerom až do nadmorskej výšky 790 metrov. Jazero je zásobované zo severu vtekajúcim bezmenným povrchovým tokom ako aj podzemnými prameňmi, vďaka čomu má vyrovnaný vodný režim počas celého roka. Z jazera vyteká bezmenný potok vlievajúci sa v obci Osturňa do Osturnianskeho potoka.

Z prírodochranárskeho hľadiska je rezervácia zaujímavá výskytom rastlinstva a živočíšstva typických pre vodné biotopy a rašeliniská. Z významnejších druhov flóry sa tu vyskytuje vachta trojlistá (*Menyanthes trifoliata*), všivec močiarny (*Pedicularis palustris*), ostrica oblastá (*Carex diandra*) a mäsožravá rosička okrúhlolistá (*Drosera rotundifolia*). Zo živočíchov sa tu vyskytujú dva významné endemické druhy - mlok vrchovský (*Triturus alpestris*) a mlok karpatský (*Triturus montandoni*).

Prírodná rezervácia Veľké osturnianske jazero predstavuje jeden z mála príkladov zahradených jazier v dôsledku plazivých deformácií svahov vo flyšových horninách Západných Karpát. Bola vyhlásená v roku 1984.

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

## Zdroje
* 
* Ochranné pásmo PIENAP
* Osturnianske jazerá

Kategória:Prírodné rezervácie v Prešovskom kraji
Kategória:Pieninský národný park
Kategória:Jazerá na Slovensku
Kategória:Chránené územia v okrese Kežmarok
Kategória:Spišská Magura
Kategória:Osturňa
Ksenino jazierko

**Ksenino jazierko** je drobné jazierko v Spišskej Magure v katastrálnom území obce Osturňa. Vzniklo zosuvom vo flyšovom pásme, postupne zarastá rastlinstvom a mení sa na rašelinisko.

## Referencie


## Externé odkazy
* Článok o jazierkách

Kategória:Jazerá na Slovensku
Kategória:Okres Kežmarok
Kategória:Spišská Magura
Kategória:Vodstvo v okrese Kežmarok
Osturnianske jazero

**Osturnianske jazero** alebo **Jazero** je prírodná pamiatka v správe štátnej ochrany prírody Pieninského národného parku, ktoré vzniklo zahradením zosuvom paleogénnych hornín.

Nachádza sa v katastrálnom území obce Osturňa v okrese Kežmarok v Prešovskom kraji. Územie bolo vyhlásené v roku 1984 na rozlohe 14,3578 ha, ochranné pásmo nebolo určené. Vodný režim jazera kolíše podľa množstva a intenzity zrážok resp. výparu z jeho hladiny. Okrem toho jazierko zásobujú málo výdatné podzemné pramene. Jazero leží v pohorí Spišská Magura. Neďaleko jeho západného okraja prechádza žltá turistická značka vedúca z Osturne na Magurku. 

Na jej severe sa nachádza bezmenné bezodtokové jazierko () s rozlohou asi . Okolie jazera vypĺňa lesný porast s výrazným zastúpením smreka obyčajného (*Picea abies*) a jedle bielej (*Abies alba*). V jazere sa vyskytujú porasty močiarky vodnej (*Batrachium aquatilis*) a červenavca plávajúceho (*Potamogeton natans*). Na okrajoch lesného porastu je významná lokalita plavúnika splošteného (*Diphasiastrum complanatum*).

Predmetom ochrany je: *významný geomorfologický útvar, ako aj typické lesné fytocenózy s celým radom vzácnych rastlinných druhov na vedecko-výskumné a náučné ciele. Je to zosuvmi zahradené bočné údolie s jazerom. Výskyt plavuníka splošteného.*

## Referencie

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

## Zdroje
* Ochranné pásmo PIENAP

Kategória:Jazerá na Slovensku
Kategória:Spišská Magura
Kategória:Chránené územia v okrese Kežmarok
Kategória:Prírodné pamiatky v Prešovskom kraji
Kategória:Osturňa
Kategória:Vodstvo v okrese Kežmarok
Jezerské jazero

**Jezerské jazero** sa nachádza v katastrálnom území obce Jezersko v Spišskej Magure. Vzniklo prirodzeným zosuvom flyšových hornín a má dobre zachovanú vodnú hladinu. Leží v nadmorskej výške , má maximálnu dĺžku  a šírku  a zaberá plochu .

Ako prírodná rezervácia s rozlohou  je chránené od roku 1967.

Pobrežie jazera je pokryté typickou močiarnou a vodnou flórou s druhmi ako veronika potočná (*Veronica beccabunga*), veronika drchničková (*Veronica anagallis-aquatica*) a štiavec konský (*Rumex hydrolapathum*).

## Galéria

jezerskejazero2.jpg
jezerskejazero.jpg


## Referencie


## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

## Zdroj

Kategória:Jazerá na Slovensku
Kategória:Okres Kežmarok
Kategória:Spišská Magura
Kategória:Chránené územia v okrese Kežmarok
Kategória:Prírodné rezervácie v Prešovskom kraji
Kategória:Jezersko
Kategória:Vodstvo v okrese Kežmarok
Lúčanské jazierko

thumb|Lúčanské jazierko
**Lúčanské jazierko** je bývalé krasové jazero v Slovenskom krase, na planine Horný vrch, v katastrálnom území obce Lúčka v okrese Rožňava. 

Leží v nadmorskej výške  a pôvodne zaberalo plochu  Vzniklo upchatím ponoru v plytkej preliačine. Bolo napájané svahovým krasovým prameňom asi  severozápadne od jazera. Vodná hladina v minulosti kolísala, jazero postupne zarastalo vodným rastlinstvom a v súčasnosti (apríl 2012) sa na jeho mieste nachádza mokraď.

Kategória:Mokrade na Slovensku
Kategória:Jazerá na Slovensku
Kategória:Horný vrch
Kategória:Okres Rožňava
Kategória:Vodstvo v okrese Rožňava
Puchmajerovej jazierko

**Puchmajerovej jazierko** je drobné rašeliniskové jazero v Oravskej Magure na severnom svahu pod vrchom Minčol. Leží v pramennej oblasti potoka Hruštínka v nadmorskej výške  Zaberá plochu  a je hlboké 5. Okolie jazierka  sa vyznačuje ako podmáčané rašelinisko. Západne od jazierka sa nachádzajú močaristo-rašelinné lúčky. Okolité rašeliniská sa vytvorili na nepriepustných terasách, ktoré vznikli rozsiahlymi zosuvmi.

## Názov
Jazierko je pomenované podľa významnej českej botaničky Marie Puchmajerovej, ktorá robila v lokalite výskum v roku 1942. V obci Zázrivá je Puchmajerovej jazierko známe pod menom *Morské oko*.

## Ochrana prírody
Je chráneným územím od roku 1976, súčasť CHKO Horná Orava - Zóna B, ochraňuje sa slatinná vegetácia (štvrtý stupeň ochrany). V oblasti sa nachádzajú viaceré vzácne a kriticky ohrozené druhy rastlín, napr. rosička anglická (Drosera anglica), blatnica močiarna (Scheuchzeria palustris), šťúrovník dutolistý (Scorpidium scorpidoides).

## Povesť
Jazierko má aj kultúrny význam. Viaže sa ku nemu povesť, podľa ktorej z jazierka vyplával lodný kufor. Taktiež sa tam údajne potopil volský povoz naložený senom.

## Referencie

Kategória:Jazerá na Slovensku
Kategória:Zrušené prírodné pamiatky na Slovensku
Kategória:Oravská Magura
Kategória:Povodie Oravy
Kategória:Zázrivá (okres Dolný Kubín)
Kategória:Vodstvo v okrese Dolný Kubín
Žakýlske pleso

**Žakýlske pleso** je malé jazierko v Štiavnických vrchoch v katastrálnom území obce Podhorie, pod Žakýlskym hradom. Jazero vzniklo po ukončení vulkanickej činnosti v treťohorách. 

V roku 1986 bolo jazierko a jeho okolie vyhlásené za prírodnú pamiatku s rozlohou chráneného územia 6,38 ha. Ochranné pásmo nebolo určené. Na území pamiatky platí 5. stupeň ochrany.

Predmetom ochrany je: *Ojedinelé prírodné pleso v neovulkanitoch na vedeckovýskumné, náučné a kultúrno-výchovné ciele. *

## Referencie

## Iné projekty

## Externé odkazy
* Poloha na turistickej mape

Kategória:Štiavnické vrchy
Kategória:Jazerá na Slovensku
Kategória:Prírodné pamiatky v Banskobystrickom kraji
Kategória:Chránené územia v okrese Banská Štiavnica
Kategória:Podhorie (okres Banská Štiavnica)
Kategória:Chránená krajinná oblasť Štiavnické vrchy
Kategória:Vodstvo v okrese Banská Štiavnica
Smradľavé jazero

**Smradľavé jazero** alebo **Smradľavé jazierko** je krasové jazero v Slovenskom krase, na Silickej planine, v katastrálnom území obce Kečovo, neďaleko jaskyne Domica. Leží v nadmorskej výške  na rozhraní hlinitých štrkov a svetlošedých vápencov. Je silne zanášané hlinami. Hĺbka jazera sa znížila o  v dôsledku zásahov človeka, jazero postupne zarastá a je v pokročilom štádiu zániku.

## Zdroje

## Externé odkazy
* Poloha na turistickej mape

Kategória:Jazerá na Slovensku
Kategória:Silická planina
Kategória:Okres Rožňava
Kategória:Vodstvo v okrese Rožňava
Morský vánok

thumb
**Morský vánok** (bríza) je typ vetra častý pri moriach, oceánoch alebo väčších vodných hladinách. Analogicky sa dá prirovnať k menšiemu monzúnu.

Celá cirkulácia vetra medzi pobrežím a morom je spôsobená vyrovnávaním tlaku, ktorý spôsobuje pohyby vzdušných más.

Morský vánok je bežný hlavne cez deň. Slnečné svetlo svieti na vodnú hladinu a na pevninu. Z fyzikálnych vlastností vody vychádza, že má väčšiu tepelnú kapacitu a dlhšie sa zohrieva. Preto sa pevnina zohreje skôr a sála teplo, ktoré zohrieva vzduch nachádzajúci sa nad ňou. Tento zohriaty vzduch stúpa do väčších výšok odkiaľ sa pohybuje smerom nad vodnú hladinu. Nad pevninou vzniká tlaková níž. Vietor nad morom postupne stráca svoju teplotu a preto klesá opäť dole k vodnej hladine. Nad vodnou hladinou tak vzniká tlaková výš. Z dôvodu vyrovnávaniu tlakov tento už ochladený vietor smeruje opäť k pevnine (do tlakovej níže), kde sa zohrieva a cirkulácia sa opakuje.

Tento vietor pociťujeme ako chladnejší vánok, ktorý fúka od mora, oceánu alebo inej väčšej vodnej plochy.

Po západe slnka sa prestáva zohrievať vodná plocha a pevnina a vzniká tzv. pobrežný vánok.

## Iné projekty

Kategória:Geografia
Kategória:Vietor
Silické jazero

thumb|Silické jazero

**Silické jazero** alebo **Jašteričie jazero** je najväčšie krasové jazero na Slovensku. Nachádza sa v Slovenskom krase, na Silickej planine v nadmorskej výške , v katastrálnom území obce Silica. Zaberá plochu , má maximálnu dĺžku  a šírku . 

Jazero vzniklo upchatím dna krasovej jamy (závrtu), na severozápadnej strane jazera sa nachádza činný ponor nad jeho hladinou. Vodu z jazera odvádza, ak hladina stúpne nad úroveň ponoru. Voda v jazere je v súčasnosti značne znečistená, bez vyšších foriem života a zarastá riasami a vodným rastlinstvom.

## Zdroje

Kategória:Jazerá na Slovensku
Kategória:Silická planina
Kategória:Okres Rožňava
Kategória:Vodstvo v okrese Rožňava
Kotlík

**Kotlík** je najvyššie položené jazero vo Vihorlatských vrchoch. Vzniklo zosuvom sopečných hornín. Nachádza sa v nadmorskej výške  pod Motrogonom (), v oblasti rašelinísk s viacerými drobnými jazierkami v rôznom štádiu zániku v chránenej krajinnej oblasti Vihorlat. 

Jazero zaberá plochu  a má kolísavý stav vodnej hladiny v závislosti od klimatických podmienok (hĺbka kolíše od –). Zo živočíchov sa tu vyskytuje mlok karpatský. Je súčasťou národnej prírodnej rezervácie Motrogon, vyhlásenej v roku 1980 na výmere  s najvyšším 5. stupňom ochrany.

Jazero patrí do územia Vihorlatský prales, skrátene aj Vihorlat, ktoré bolo v roku 2007 zapísané do zoznamu Svetového prírodného dedičstva UNESCO v kategórii Staré bukové lesy a bukové pralesy Karpát a iných regiónov Európy (). Dôvodom boli zachovalé bukové pralesy s vyše 240-ročnými exemplármi. Zároveň patrí do lokality Morské oko (SKUEV0209), ktorá je územím európskeho významu sústavy Natura 2000.

V posledných rokoch počas horúcich suchých liet jazero vysychá a v jeseni zvykne byť už úplne vyschnuté.

Pre verejnosť je jazero neprístupné z dôvodu ochrany prírody, ale i kvôli tomu, že sa nachádza na území vojenského obvodu Valaškovce. Kedysi k nemu viedla oficiálna  žltá turistická značka od Morského oka popri Malom Morskom oku, ktorá dnes už neexistuje.

## Galéria
*Kliknite na obrázok pre jeho zväčšenie.*

Kotlík 003.JPG|Kotlík začiatkom mája
Kotlík 005.JPG|Kotlík začiatkom mája
Kotlík 006.JPG|Kotlík začiatkom mája
Kotlík 007.JPG|Kotlík začiatkom mája
Kotlík 001.JPG|Kotlík v decembri a jeho nízka hladina vody
Kotlík 002.JPG|Kotlík koncom októbra bez vody


## Referencie

## Pozri aj
* Motrogon (národná prírodná rezervácia)
* Malé Morské oko
* Morské oko
* Vihorlatské vrchy
* Vihorlatský prales
* Chránená krajinná oblasť Vihorlat

## Iné projekty

## Externé odkazy
* Poloha na turistickej mape
* Poloha na turistickej / cykloturistickej mape
* Turistická mapa Karpatská turistická cesta, časť 1 (Aurius, 2013) , časť 2  (v súborovom formáte PDF)
* Chránená krajinná oblasť Vihorlat

Kategória:Jazerá na Slovensku
Kategória:Vihorlatské vrchy